ট্রফি বিতর্কে BCCI-এর কাছে ক্ষমা চাইলেন নকভি!

ওয়েব ডেস্ক : শেষ হয়েছে এশিয়া কাপ (Asia Cup)। কিন্তু বিতর্ক এখনও থামছে না। এশিয়া কাপ জেতার পর পাকিস্তান ক্রিকেট বোর্ডের প্রধান তথা এশিয়ান ক্রিকেট কাউন্সিলের (ACC) চেয়ারম্যান মহসিন নকভির (Mohsin Naqvi) কাছ থেকে ট্রফি নেয়নি ভারত (India)। তাতেই ‘অপমানিত’ হয়ে ভারতের উপর ‘শর্ত’ চাপিয়েছিলেন তিনি। দাবি করেছিলেন, দুবাইয়ে এসে ভারত অধিনায়ক সূর্যকুমার যাদবকে ট্রফি নিতে হবে। কিন্তু সূত্রের খবর, এমন ব্যবহারের পর নাকি বিসিসিআই (BCCI)-এর কাছে ক্ষমা চেয়েছেন নকভি!

এক সর্বভারতীয় সংমাধমাধ্যম দাবি করেছেন, এশিয়ান ক্রিকেট কাউন্সিলের (ACC) সভায় সুর নরম করেছেন নকভি। সূত্রের খবর, তিনি ভারতীয় বোর্ডের কাছে এ নিয়ে দুঃখপ্রকাশও করেছেন। পরিস্থিতি এতটাও খারাপ হওয়াটা উচিত ছিল না বলেও জানিয়েছেন তিনি।

আরও খবর : এশিয়া কাপ ফাইনালে হারের পরই কড়া শাস্তি পাকিস্তানি ক্রিকেটারদের

প্রসঙ্গত, এশিয়া কাপ (Asia Cup) ফাইনালে ভারতের ‘থাপ্পর’ সহ্য করতে পারেননি মহসিন নকভি। তার পরেই ট্রফি নিয়ে ‘চম্পট’ দিয়েছিলেন তিনি। এমনকি নতুন ফাঁদ পেতেছিলেন তিনি। সেই মতো একটি বিশেষ অনু্ষ্ঠানের আয়োজন করে সূর্যকুমারের হাতে ট্রফি ও মেডেল দিতে চেয়েছিলেন এশিয়ান ক্রিকেট কাউন্সিলের চেয়ারম্যান। কিন্তু তা আর হয়নি। উল্টে তিনি নাকি এ নিয়ে বিসিসিআইয়ের (BCCI) কাছে ক্ষমা চেয়েছেন বলে সূত্রের খবর।

উল্লেখ্য, এশিয়ান ক্রিকেট কাউন্সিলের সভায় (ACC) ট্রফি দেওয়া নিয়ে বিতর্কে কারোর সমর্থন পাননি নকভি। তিনি যে ট্রফি নিয়ে চলে গিয়েছিলেন সেটিকেও কেউ সমর্থন করেননি। উল্টে এশিয়ার অন্যান্য দেশ এই সভায় ভারতকেই সমর্থন করেছে। ভারতের তরফে রাজীব শুক্লা এবং আশিস শেলার ট্রফি বিতর্ক নিয়ে এশিয়ান ক্রিকেট কাউন্সিলের চেয়ারম্যানের বিরোধীতাও করেন। ভারতকে তাদের প্রাপ্য ট্রফি ও মেডেল ফেরত দিতে হবে বলে দাবি করেছেন তাঁরা।

দেখুন অন্য খবর :
﻿